Seebipuulised

Seebipuulised (Sapindaceae) on kaheiduleheliste klassi seebipuulaadsete seltsi kuuluv taimede sugukond.

Seebipuuliste hulka kuulub 140–150 perekonda ja 1400–2000 liiki. Nende seas on puid, põõsaid, rohttaimi ja liaane.

Seebipuulistele kõige lähedasem sugukond on ruudilised. Seebipuuliste kõige ürgsem tänapäevane perekond on Hiinas kasvav Xanthoceras.

Kirjeldus

Lehed
Seebipuuliste lehed paiknevad reeglina vahelduvalt, harvem (näiteks vahtratel, hobukastanil ja veel mõnel perekonnal) ka vastakalt. Lehed on kõige sagedamini sulgroodsed, mõnikord ka sõrmroodsed  või sõrmjalt jagunenud. Leheroots on alusel paksenenud. Abilehed puuduvad.

Õied
Õied on väikesed ja ühesoolised, vahel vormiliselt kahesoolised, aga sisuliselt ühesoolised, kuigi taimed ise võivad olla nii ühekojalised kui kahekojalised. Õied on koondunud õisikutesse, kõige sagedamini pööristesse. Kõige sagedamini on õites 4-5 kroonlehte ja tupplehte (perekonnal Dodonaea kroonlehed puuduvad). Tolmukad asuvad õie keskel ja tolmukaniit on sageli karvane. Tolmukaid on 4–10, kõige sagedamini paiknevad nad kahes kontsentrilises ringis, kummaski 4 tolmukat, kokku 8. Emakas on 2-3 viljalehte, mõnikord kuni 6. Tavaliselt on õies ainult üks emakakael, millel on hõlmakujuline emakasuue. Kõige sagedamini tolmeldavad õisi linnud ja putukad, aga mõned liigid on tuultolmlejad.

Viljad
Viljad on mitmekesised. Seebipuuliste viljad võivad olla nii lihakad kui kuivad, nii pähklid, marjad, luuviljad, laguviljad, kuprad (Bridgesia) kui tiibviljad (vahtrad). Seemnes puudub endosperm, kuid sageli esineb seemnerüü.

Paljud neist sisaldavad kergelt mürgiseid saponiine. Seebupuuliste lehtedel, seemnetel või juurtel on seebi omadused. Saponiine toodetakse seebipuu luuviljadest. Need on tõhusad pindaktiivsed ained, mida kasutatakse kosmeetikas ja detergentidena.

Tähtsaimad esindajad
Seebipuulaadsete seltsi kuuluvad ka sellised troopilised puuviljad nagu litši ja rambutan. Sugukonda kuulub ka liaan, mille seemnetest saadakse guaraanat. Need seemned sisaldavad kuni 5% kofeiini ning nendest tehtud pastat segatakse šokolaadi sisse ja kasutatakse kohvisarnase ergutava joogi tegemiseks. Seebipuu marjadest valmistatakse seepi. Vahtratest saadakse vahtramahla ja vahtrasiirupit. Hobukastan ja mitu vahtraliiki on väärtusliku puiduga. Mitu perekonda on ilutaimed, näiteks Koelreuteria, Cardiospermum ja Ungnadia. Indias toodetakse taimest Schleichera trijuga makassariõli.

Eesti taimedest kuuluvad siia sugukonda vahtrad ja hobukastan.

Perekonnad

Acer – vaher
Aesculus – hobukastan
Alectryon
Allophylus
Allosanthus
Alphania
Amesiodendron
Aporrhiza
Arfeuillea
Arytera
Atalaya
Athyana
Averrhoidium
Beguea
Billia
Bizonula
Blighia – akipuu
Blighiopsis
Blomia
Bridgesia
Calothyrsus
Camptolepis
Cardiospermum – südaseemnik
Castanospora
Chonopetalum
Chouxia
Chytranthus
Conchopetalum
Cossinia
Cubilia
Cupania
Cupaniopsis
Deinbollia
Delavaya
Diatenopteryx
Dictyoneura
Dilodendron
Dimocarpus – dimokarp
Diploglottis
Diplokelepa
Diplopeltis
Dipteronia – tiibvaher
Distichostemon
Dodonaea – dodonea
Doratoxylon
Elattostachys
Eriocoelum

Erythrophysa – õhupallipuu
Euchorium
Euphorianthus
Eurycorymbus
Exothea
Filicium
Ganophyllum
Glenniea
Gloeocarpus
Gongrodiscus
Gongrospermum
Guindilia
Guioa
Handeliodendron
Haplocoelum
Harpullia
Hippobromus
Hornea
Houssayanthus
Hypelate
Hypseloderma
Jagera
Koelreuteria
Laccodiscus
Lecaniodiscus
Lepiderema
Lepidopetalum
Lepisanthes
Litchi – hiina litšipuu
Llagunoa
Lophostigma
Loxodiscus
Lychnodiscus
Macphersonia
Magonia
Majidea
Matayba
Melicoccus
Mischocarpus
Molinaea
Neotina
Nephelium – rambutanipuu
Otonephelium
Pancovia
Pappea
Paranephelium
Paullinia – pauliinia

Pavieasia
Pentascyphus
Phyllotrichum
Placodiscus
Plagioscyphus
Podonephelium
Pometia
Porocystis
Pseudima
Pseudopancovia
Pseudopteris
Radlkofera
Rhysotoechia
Sapindus
Sarcopteryx
Sarcotoechia
Schleichera
Scyphonychium
Serjania
Sinoradlkofera
Sisyrolepis
Smelophyllum
Stadmania
Stocksia
Storthocalyx
Synima
Talisia
Thinouia
Thouinia
Thouinidium
Tina
Tinopsis
Toechima
Toulicia
Trigonachras
Tripterodendron
Tristira
Tristiropsis
Tsingya
Ungnadia
Urvillea
Vouarana
Xanthoceras
Xerospermum
Zanha
Zollingeria

Seebipuulaadsed